**Люстр** (ад фр.: lustre — глянец, бляск, лац.: lustro — асвятляю) — фарбавальнікі для роспісу керамікі, якія надаюць вырабам металічны або перламутравы бляск розных адценняў.

Талерка з роспісам люстрам. Майстар Джорджа Андрэолі  (руск.) (бел.. Губіа. 1524. Музей Геці
Традыцыйна люстр, які змяшчаў вокіслы срэбра, медзі і іншых металаў, наносілі на папярэдне абпаленую паліву, а затым падвяргалі аднаўленчаму абпалу ў муфельнай печы  (руск.) (бел. пры невялікай тэмпературы і паліравалі. Каляровае адценне атрыманага бліскучага пласта вызначаецца суадносінамі аксідаў у сумесі і асаблівасцямі абпалу.

Гісторыя
--------

Люстраваныя вырабы з’яўляюцца ў VIII—IX стагоддзях на мусульманскім Усходзе, але тэхналогія дасягнула свайго росквіту ў XIII стагоддзі ў Персіі (Рэй, Сузы), Сірыя (Рака), Егіпет (Фустат  (руск.) (бел.). Іслам забараніў выкарыстанне посуду з каштоўных металаў, які ў даісламскую эпоху лічылі раскошай. Гэтым тлумачыцца высокі попыт на вырабы, якія хоць бы сваім бляскам нагадвалі залатое і сярэбранае начынне. У далейшым люстр з’явіўся на Пірэнейскім паўвостраве і шырока ўжываўся ў іспана-маўрытанскай кераміцы XIII—XV стст. а затым у XV—XVI стст. распаўсюдзіўся ў Італіі, у вырабах італьянскай маёлікі, дзе яго вынаходнікам лічылі майстра Джорджа Андрэолі  (руск.) (бел..

Пасля перапынку ў некалькі стагоддзяў цікавасць да люстравай керамікі аднавілася ў канцы XVIII і ў XIX стагоддзі ў Заходняй Еўропе са з’яўленнем новай тэхналогіі: выкарыстанне рэзінатаў металаў (соляў смаляных кіслот). Падобная тэхніка ўжываецца да гэтага часу. Люстравыя фарбы наносяць пэндзлем на паліваны выраб. Пры наступным абпале пры тэмпературы 700—800 °C арганічныя кампаненты фарбы выгараюць, пакідаючы на паверхні бліскучы металічны пласт таўшчынёй некалькі мікрон.

Галерэя
-------

* Чаша. Персія. Перыяд Абасідаў, IX стагоддзе. Майстар Халід. Галерэя Фрыра.Чаша. Персія. Перыяд Абасідаў, IX стагоддзе. Майстар Халід. Галерэя Фрыра.
* Збан. Сірыя, Рака. Канец XII-пачатак XIII стагоддзя. Музей Метраполітэн.Збан. Сірыя, Рака. Канец XII-пачатак XIII стагоддзя. Музей Метраполітэн.
* Ваза Фартуні. Малага. XIV век. Эрмітаж.Ваза Фартуні. Малага. XIV век. Эрмітаж.
* Бутэлька. Іран. XVII стагоддзе. Эрмітаж.Бутэлька. Іран. XVII стагоддзе. Эрмітаж.
* У. Дэ Морган  (англ.) (бел.. Ваза с крышкой. Между 1888 и 1898 годами. Музей Метраполітэн .У. Дэ Морган  (англ.) (бел.. Ваза с крышкой. Между 1888 и 1898 годами. Музей Метраполітэн .
* Ваза. Бельгія. XX стагоддзе.Ваза. Бельгія. XX стагоддзе.

Зноскі
------

1. ↑  *А. Н. Кубе.* История фаянса. — Берлин: Р.С.Ф.С.Р. Гос. изд. 1923. — С. 21. — 138 с.
2. ↑  *B. A. Neville Wynn* Platinum in the Decoration of Ceramic Wares(англ.) // *Platinum Metals Rev.*. — 1959. — Т. 3. — № 2. — С. 60—65.

Літаратура
----------

* *А. Н. Кубе.* История фаянса. — Берлин: Р.С.Ф.С.Р. Гос. изд. 1923. — С. 21. — 138 с.
* *Robert B. Mason.* Shine Like the Sun: Lustre-painted and Associated Pottery from the Medieval Middle East. — Mazda Publishers, 2004. — 288 с. — ISBN 9781568590967.

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Люстр (керамика)**

|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) · Britannica (онлайн) · Universalis · Universalis · Universalis |